Document ID: /roh_data/filtered/fineweb-2-filterrobots_roh.jsonl.gz/58621

Il vaccin da Curevac encunter corona n'è betg effectiv avunda. Quai mussa l'analisa dal segund studi per il vaccin. Quai ha communitgà l'interpresa tudestga. Il vaccin vegnia sin in'effectivitad da 47% e na cuntanschia uschia betg ils criteris dal studi.
Emprimas analisas hajan mussà che l'effectivitad varieschia tenor gruppa da vegliadetgna e mutaziun dal virus. Cun il studi vulan ins uss cuntinuar. Curevac lavura ensemen cun Bayer. Er il vaccin da Curevac sa basa sin la tecnica dad mRNA – tuttina sco quel da Moderna e Biontech/Pfizer.
La Svizra aveva gia empustà vaccins tar Curevac. En tut radund 5 milliuns dosas.